stanford-oval/wikipedia huggingface dataset:
לוטה ורביק
ביוגרפיה

ורביק נולדה בעיר ונלו שבהולנד. היא למדה בגימנסיום קולגיום מריאנום בוולנו, וב-2008 סיימה לימודים בבית ספר למשחק באמסטרדם. החל מ-1999 למדה ורביק באקדמיה למחול בארנהם ובאקדמיית אמסטרדם לתיאטרון ומחול ג'אז/מוזיקלי, וסיימה בשנת 2006. ורביק קיבלה שיעורי זימרה והשתתפה בסדנאות קול. בתקופת הלימודים עבדה כרקדנית וכדוגמנית עבור הצלם ארווין אולאף.
אחרי שסיימה את בית הספר התיכון פתחה ורביק בקריירת משחק ושיחקה בתפקידים ראשיים בסרטים הולנדים כגון "Moes" (מ-2006) ו-"LEFT" (מ-2007), שבו גילמה חמש דמויות.
ב-2009 זכתה ורביק בפרס השחקנית הטובה ביותר בפסטיבל הסרטים הבינלאומי של לוקרנו על הופעתה בתפקיד אן בסרט ההולנדי "Nothing Personal" בבימויה של אורסולה אנטוניאק. על תפקיד זה זכתה ורביק בפרס השחקנית הטובה ביותר בפסטיבל הסרטים הבינלאומי של מרקש באותה שנה, והייתה מועמדת לפרס עגל הזהב לשחקנית הטובה ביותר בפסטיבל הסרט ההולנדי.
ב-2010 זכתה ורביק בפרס "Shooting Stars", פרס המשחק השנתי מאת European Film Promotion במסגרת פסטיבל הסרטים הבינלאומי בברלין. באותה שנה לוהקה להפקה של "Le Ragazze dello Swing" ("נערות הסווינג") מיני-סדרה איטלקית זוכת פרסים המבוססת על סיפורן של טריו לסקנו. על תפקידה בדמות ג'ודית לסקן זכתה ורביק בפרס נימפת הזהב לשחקנית הטובה ביותר לצדן של אנדראה אוסבארט ואליזה שאאפ בפסטיבל הטלוויזיה של מונטה קרלו.
בשנים 2011 עד 2013 גילמה ורביק את דמותה של ג'וליה פארנזה בדרמה התקופתית של רשת שואוטיים "הבורג'ס", לצדו של ג'רמי איירונס בתפקיד האפיפיור אלכסנדר השישי. את הסדרה יצר ניל ג'ורדן והיא צולמה בבודפשט.
ב-2012 שיחקה ורביק בתפקיד כפול של תאומות בשם תרז ואנג'ליק במותחן האירוטי "Suspension of Disbelief" שכתב וביים מייק פיגיס והוקרן בפסטיבל הסרטים של רומא.
בתיאטרון הופיעה ורביק בהפקה של המחזה "מריה מגדלנה" מאת ויין טראוב בסיור הופעות באירופה שנערך ב-2009. ורביק שרה בקול סופרן, אבל בסרט "Le Ragazze dello Swing" ביצעו את השירים להקת The Blue Dolls.
ב-2014 החלה ורביק לגלם את גיליס דאנקן בדרמה הטלוויזיונית "זרה" של רשת Starz. עוד ב-2014 לוהקה לתפקיד הלנה בסרט "צייד המכשפות האחרון" לצדו של וין דיזל.
ב-9 באוקטובר 2015 פורסם בקומיק קון בניו יורק שוורביק תשחק בתפקיד אנה ג'רוויס, אשתו של אדווין ג'רוויס, בעונה השנייה של הסדרה "הסוכנת קרטר".
ביוגרפיה > חיים אישיים

ורביק דוברת הולנדית, אנגלית, צרפתית, גרמנית ואיטלקית.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 |  | Moes | מונה | דרמה טלוויזיונית |
| 2007 |  | LEFT (Links) | סטלה / אסתר / לוסי / מזכירה / רופאה |  |
| 2009 |  | Nothing Personal | אנני |  |
| 2010 |  | Le Ragazze dello Swing | ג'ודית לסקאן |  |
| 2011–2013 | הבורג'ס | The Borgias | ג'וליה פארנזה | סדרת טלוויזיה |
| 2012 |  | Suspension of Disbelief | תרז / אנג'ליק |  |
| 2014–2017 | זרה | Outlander | גיליס דאנקן | סדרת טלוויזיה |
| 2014 | אשמת הכוכבים | The Fault in Our Stars | לידווי וליגנתרט |  |
| 2015 |  | Entertainment‏ | הכרומותרפיסטית | סרט קולנוע |
| 2015 | צייד המכשפות האחרון | The Last Witch Hunter | הלנה |  |
| 2016 | הסוכנת קרטר | Agent Carter | אנה ג'רוויס |  |
| 2016 | הרשימה השחורה | The Blacklist | קטרינה רוסטובה |  |
| 2018 | מקביל | Counterpart | מזכירה / אשת מסתורין | סדרת טלוויזיה |
| 2019 | משחק מחושב | The Coldest Game | הסוכנת סטון | סרט קולנוע |
| TBA |  | Nuremberg | אמי גרינג | סרט אמריקאי |
תיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 | מריה מגדלנה | Maria Magdalena |  | בימוי ואן וייב טראוב |
מיטל שרעבי

מיטל שרעבי (נולדה ב-23 במרץ 2000) היא כדורגלנית ישראלית, המשחקת כמגנה שמאלית בקבוצת הפועל ע' פתח תקווה בליגת העל בכדורגל נשים ונמצאת בסגל נבחרת ישראל.
ביוגרפיה

שרעבי נולדה בראש העין ובגיל 12 הצטרפה למועדון הכדורגל של הפועל פתח תקווה. בגיל 15, במקביל להשתתפותה בקבוצת הנערות, כבר שיחקה עם הקבוצה הבוגרת שהתחרתה במסגרת הליגה הראשונה לנשים. בשנת 2017 עברה למ.כ רמת השרון וזכתה עם הקבוצה הבוגרת בגביע הראשון של המועדון.
בעונת 2018/2019 עברה לאס"א תל אביב וזכתה עם הקבוצה בדאבל.
שרעבי הייתה שייכת לסגל אתנה ג'וניור משנת 2013 ושנתיים לאחר מכן עברה לנבחרת הנערות עד גיל 17 בה שיחקה שני משחקים. בהמשך הייתה בנבחרת הנערות עד גיל 19 וכיום חלק מסגל הנבחרת הבוגרת.
נכון לשנת 2020 שרעבי היא חיילת בצה"ל המשרתת במחנה נחשונים כספורטאית פעילה.
תארים > מ.כ רמת השרון

גביע המדינה: 2017/2018 2022/2023
תארים > אס"א תל אביב

אליפות המדינה: 2018/2019
גביע המדינה: 2018/2019
ערן (שלמה)

| --- | --- |

 לידה:  28 באפריל 1971 (בן 53) חיפה
 השכלה:  אוניברסיטת סאסקס  אוניברסיטת בר-אילן  אוניברסיטת רייכמן
ערן (שלמה) כהן (נולד ב-28 באפריל 1971) הוא עורך דין ישראלי, מנכ"ל אלסטום ישראל וסגן נשיא אסטרטגיה לאזור אפריקה, מזרח תיכון ומרכז אסיה (AMECA REGION) באלסטום העולמית.
ביוגרפיה

כהן נולד גדל והתחנך בעיר חיפה. בשנת 1990, התגייס לצה"ל ושירת במערך ההגנה האווירית עד לשחרורו בשנת 1993 בדרגת סרן. בשנת 1998, סיים תואר ראשון במשפטים באוניברסיטת סאסקס שבאנגליה, בשנת 2003 סיים תואר שני במשפטים באוניברסיטת בר-אילן ובשנת 2007, סיים תואר שני במנהל עסקים באוניברסיטת רייכמן.
בשנת 2007, מונה למנהל פיתוח עסקי בתאגיד הקנדי בומברדייה שבישראל. במסגרת תפקידו, פיתח וניהל פרויקטים ליישום פתרונות הסעה המונית באמצעות שירותים ורכבות כבדות, הפך את החברה לספקית הקרונות המובילה של רכבת ישראל והוביל את פרויקט החשמול של קרונות רכבת ישראל. בשנת 2015, הוביל כהן את בומברדייה לזכייה במכרז במסגרתו תספק בומברדייה לרכבת ישראל קטרים חשמליים (TRAXX).
בשנת 2015, מונה לסמנכ"ל בומברדייה ישראל. במסגרת תפקידו כיהן כמנהל מכירות עולמי של בומברדייה וכמנהל מוצר רכבות פרבריות ובין עירוניות במטה החברה העולמי של בומברדייה בברלין. בשנת 2019, מונה למנכ"ל בומברדייה בישראל. במהלך תפקידו, הייתה בומברדייה ישראל לספקית העיקרית של קרונות וקטרים עבור רכבת ישראל, כמו גם ספקית של שירותים תומכים ופתרונות ניידות חדשניים וידידותיים לסביבה.
בשנת 2020 - 2021, הוביל כהן את מיזוג הרכישה של אלסטום את חטיבת הרכבות של קבוצת בומברדייה העולמית, כאשר באפריל 2021 מונה כהן למנכ"ל של החברה הממוזגת בישראל.
ביוגרפיה > פעילות כמנכ"ל אלסטום ישראל

בתקופת כהונתו באלסטום השתתפה וזכתה החברה במכרזי וביצוע פרויקטי תשתית רכבתיים בישראל. הוא התמודד עם מורכבות מיזם דנקל – הקו האדום עד להשקתו באוגוסט 2023 והשלים את ההתקשרות עם רכבת ישראל לתחזוקת החשמול של הרשת. בדצמבר 2023, זכתה אלסטום ישראל יחד עם אלקטרה וחברת דן בפרויקט ההקמה והתחזוקה של הקו הירוק בתל אביב והשלימה את מימון הפרויקט במימון בנקים מקומיים ובינלאומיים. במקביל, המשיכה את שיתוף הפעולה עם רכבת ישראל, לייצור ואספקה של עוד כ־100 קרונות דאבל דק (שיתווספו לצי של 550 קרונות).
בשנת 2024, זכתה אלסטום יחד אלקטרה ומנרב במיזם נופית, הרכבת הקלה בין חיפה לנצרת.
חיים אישיים

כהן מתגורר בתל אביב, הוא נשוי ואב ל-3 בנות.
הערות שוליים

1 2  דוד רוזנטל‏, ערן כהן מונה למנכ"ל אלסטום ישראל, באתר וואלה, 13 ביולי 2021
↑  שרון כידון, אילנה קוריאל, מורן אזולאי, "המשק הישראלי עומד איתן תחת המתקפות" | סיכום ועידת התחבורה, התשתיות והאנרגיה, באתר ynet, 19 בנובמבר 2024
1 2  אסף זגריזק, ‏מנכ"ל אלסטום בישראל לא חושב שצפויה בריחת משקיעים, באתר גלובס, 9 במאי 2024
↑  שרון כידון, מנכ"ל נת"ע: "אף פרויקט לא עצר. מכונות ה-TBM ממשיכות לחפור בת"א", באתר ynet, 19 בנובמבר 2024
↑  יובל שדה, מנכ"ל חדש לאלסטום ישראל: ערן כהן, באתר כלכליסט, 13 ביולי 2021
↑  סוניה גורודיסקי, ‏מנכ"ל בומברדייה ישראל החדש: ערן כהן, באתר גלובס, 4 בפברואר 2019
מוחמד דראגר

מוחמד דראגר (בערבית: محمد دراغر; נולד ב-25 ביוני 1996) הוא כדורגלן תוניסאי המשחק בעמדת המגן באיינטרכט בראונשווייג.
קריירת מועדונים

דראגר, התחיל לשחק כדורגל במועדון כדורגל מקומי בעיר הולדתו פרייבורג ובגיל 13 הצטרף לקבוצת הילדים של הקבוצה הבכירה של העיר. ב-27 ביולי 2017 דראגר ערך את הופעת הבכורה שלו בקבוצה במשחק נגד דומז'אלה במסגרת מוקדמות הליגה האירופית.
בקיץ 2018 הושאל לשנתיים לפאדרבורן 07.
בספטמבר 2020 דראגר חתם באולימפיאקוס מליגת העל היוונית.
ב-31 באוגוסט 2021 חתם בנוטינגהאם פורסט מהפוטבול ליג צ'מפיונשיפ.
ב-2 בפברואר 2022 דראגר הושאל ללוצרן עד לסיום העונה.
בקיץ 2023 חתם בפ.צ. בזל.
ב-30 בינואר 2025 חתם באיינטרכט בראונשווייג מבונדסליגה השנייה לשנה וחצי.
קריירה בינלאומית

דראגר נולד לאב ממוצא גרמני ולאם ממוצא תוניסאי ולכן היה זכאי לייצג את שני הלאומים. ב-20 בנובמבר 2018 ערך את הופעת הבכורה שלו בנבחרת תוניסיה במשחק ידידות נגד מרוקו. ב-13 באוקטובר 2020 הבקיע את שער הבכורה שלו בנבחרת בתיקו 1-1 נגד ניגריה.
נכלל בסגל נבחרת תוניסיה לטורניר מונדיאל 2022.
תארים

ליגת העל היוונית: 2020/2021
הערות שוליים

↑  القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית)
| נבחרת תוניסיה – גביע אפריקה לאומות 2019 (מקום רביעי) |
| --- | --- | --- |
|  1 בן מוסטפא •  2 כשרידה •  3 ברון •  4 מריאח •  5 אל-חדאדי •  6 בדווי •  7 אל-מסאכני •  8 שוואט •  9 באדרי •  10 ח'זרי •   11 חניסי •  12 עוואדי • 13 סאסי •  14 דראגר • 15 לאמטי • 16 חסן • 17 צח'ירי • 18 צרארפי • 19 בן מוחמד • 20 שעלאלי • 21 חניד • 22 בן שריפיה • 23 סליטי • מאמן: ז'ירס |  1 בן מוסטפא •  2 כשרידה •  3 ברון •  4 מריאח •  5 אל-חדאדי •  6 בדווי •  7 אל-מסאכני •  8 שוואט •  9 באדרי •  10 ח'זרי •   11 חניסי •  12 עוואדי • 13 סאסי •  14 דראגר • 15 לאמטי • 16 חסן • 17 צח'ירי • 18 צרארפי • 19 בן מוחמד • 20 שעלאלי • 21 חניד • 22 בן שריפיה • 23 סליטי • מאמן: ז'ירס | תוניסיה |
| נבחרת תוניסיה – גביע אפריקה לאומות 2021 |
| --- | --- | --- |
|  1 בן מוסטפא •  2 אל-עיפה •  3 א-טאלבי •  4 רקיק •  5 אל-חדאדי •  6 ברון •  7 אל-מסאכני •  8 ח'אוי •  9 טוזגאר •  10 חז'רי •   11 אל-ג'זירי •  12 מעלול • 13 עבדי •  14 אל-מג'ברי • 15 בן רמדאן • 16 דחמאן • 17 צח'ירי • 18 א-שעלאלי • 19 רפיעה • 20 דראגר • 21 אל-מת'לות'י • 22 בן סעיד • 23 סליתי • 24 בן חמידה • 25 בן סלימאן • 26 ג'מאל • 27 ג'באלי • 28 אל-עידוני • מאמן: אל-כביר |  1 בן מוסטפא •  2 אל-עיפה •  3 א-טאלבי •  4 רקיק •  5 אל-חדאדי •  6 ברון •  7 אל-מסאכני •  8 ח'אוי •  9 טוזגאר •  10 חז'רי •   11 אל-ג'זירי •  12 מעלול • 13 עבדי •  14 אל-מג'ברי • 15 בן רמדאן • 16 דחמאן • 17 צח'ירי • 18 א-שעלאלי • 19 רפיעה • 20 דראגר • 21 אל-מת'לות'י • 22 בן סעיד • 23 סליתי • 24 בן חמידה • 25 בן סלימאן • 26 ג'מאל • 27 ג'באלי • 28 אל-עידוני • מאמן: אל-כביר | תוניסיה |
| נבחרת תוניסיה – מונדיאל 2022 |
| --- | --- | --- |
|  1 אל-מת'לות'י •  2 אל-עיפה •  3 א-טאלבי •  4 מריאח •  5 אל-ע'נדרי •  6 ברון •  7 אל-מסאכני •  8 אל-מג'ברי •  9 ע. אל-ג'באלי •  10 ח'זרי •   11 אל-ח'ניסי •  12 ע. מעלול • 13 סאסי •  14 אל-עידוני • 15 בן רמדאן • 16 דחמאן • 17 צח'ירי • 18 א-שעלאלי • 19 אל-ג'זירי • 20 דראגר • 21 כשרידה • 22 בן סעיד • 23 סליתי • 24 עבדי • 25 בן סלימאן • 26 חסן • מאמן: אל-קאדרי |  1 אל-מת'לות'י •  2 אל-עיפה •  3 א-טאלבי •  4 מריאח •  5 אל-ע'נדרי •  6 ברון •  7 אל-מסאכני •  8 אל-מג'ברי •  9 ע. אל-ג'באלי •  10 ח'זרי •   11 אל-ח'ניסי •  12 ע. מעלול • 13 סאסי •  14 אל-עידוני • 15 בן רמדאן • 16 דחמאן • 17 צח'ירי • 18 א-שעלאלי • 19 אל-ג'זירי • 20 דראגר • 21 כשרידה • 22 בן סעיד • 23 סליתי • 24 עבדי • 25 בן סלימאן • 26 חסן • מאמן: אל-קאדרי | תוניסיה |
תאליה גרייס

| --- | --- |
 שם ספר:  פרסי ג'קסון והאולימפיים
 הופעה ראשונה:  פרסי ג'קסון וים המפלצות
 הופעה אחרונה:  קברו של הרודן
 יוצרים:  ריק ריירדן
 גילום הדמות:  פאלומה קוויאטקובסקי
 מידע
 סטטוס:  בת אלמוות כחלק משירותה כציידת ארטמיס, בחיים
 גיל:  15 (כחלק משירותה כציידת ארטימס היא בת אלמוות ולכן לא מתבגרת)
 תאריך לידה:  22 בדצמבר 1988
 גזע:  חצוייה
 מין:  נקבה
 מקצוע:  ציידת ארטמיס, סגנית ארטמיס
 שיוך:  מחנה החצויים (לשעבר)  ציידת ארטמיס
 כוחות:  זימון ברקים, לחימה בחנית, ירי בקשת, לחימה בסכינים, שליטה בערפול
 דת:  דת יוון העתיקה
 אזרחות:  ארצות הברית ארצות הברית
 דמויות קשורות
 משפחה:  זאוס (אב) בריל גרייס (אם, מתה) ג'ייסון גרייס (אח, מת) פוסידון (דוד) האדס (דוד) הרה (דודה) הסטיה (דודה) דמטר (דודה) פרסי ג'קסון (בן דוד) ניקו די אנג'לו (בן דוד) הייזל לבסק (בת דוד, רומית) ביאנקה די אנג׳לו (בת דוד, מתה)
 חברים:  אנבת' צ'ייס, פרסי ג'קסון, גרובר אנדרווד, כירון, ניקו די אנג'לו, פייפר מקלין, ריינה אווילה רמירס-אריאנו, רייצ'ל אליזבת דר, לוק קסטלאן (לשעבר, מת), ציידות ארטמיס, האמזונות
 אויבים:  קרונוס, גאיה והענקים
 
תאליה גרייס (באנגלית: Thalia Grace) היא דמות בדיונית מסדרת הספרים פרסי ג'קסון. תאליה היא בתו של זאוס, ואחותו של ג'ייסון גרייס. אחיה ג'ייסון הוא בנו של יופיטר, המקביל הרומי של זאוס.
תאליה היא אלה למחצה. אמה היא בת תמותה בשם בריל גרייס ואביה הוא האל היווני זאוס. בשל כך, יש לה יכולת שליטה בברקים.
אביה, זאוס, הוא אחד משלושת האלים הגדולים (זאוס, פוסידון והאדס). האלים הללו נשבעו לא להוליד ילדים מפני שילדיהם חזקים מדי וגרמו למלחמת העולם השנייה. אולם פוסידון וזאוס הפרו את שבועתם, ותאליה וחברה פרסי ג'קסון נולדו כתוצאה של הפרת אותה שבועה.
בסוף הספר השלישי בסדרה, פרסי ג'קסון וקללת הטיטאן תאליה מקבלת על עצמה את תפקיד הסגנית של ארטמיס ומצטרפת לחבורת הציידות שלה.
בספר החמישי היא מגיעה לניו יורק ועוזרת לכוחות מחנה החצויים להגן על מנהטן מפלישתו של קרונוס.
הופעתה האחרונה הייתה בספר קברו של הרודן.
ביוגרפיה > ילדותה

נולדה ב-22 בדצמבר בשנה בלתי ידועה, שבע שנים לפני אחיה ג'ייסון. בתם של זאוס ובריל גרייס - כוכבת טלוויזיה שזאוס פגש בשנות ה-80.
בשל השגעון של אימה, תאליה שקלה לעזוב את הבית עוד כשהייתה קטנה, אך היא נשארה על מנת להגן על אחיה. יום אחד אימם של האחים לקחה אותם לחופשה בקליפורניה, שבמהלכה שלחה את תאליה להביא את סל הפיקניק מהמכונית. כשתאליה חזרה היא מצאה את אמה ממררת בבכי. היא אמרה לה שג'ייסון איננו, ולא ספרה לה שהרה תבעה אותו לעצמה וכעת הוא שקול למת. תאליה חיפשה בכל מקום את ג'ייסון וכשלא מצאה אותו לא הייתה לה יותר סיבה להישאר, והיא ברחה מהבית.
במהלך שיטוטיה, פגשה תאליה את לוק קסטלאן והצטרפה למסעותיו. שנתיים לאחר מכן הצטרפה אליהם אנבת' צ'ייס, והם נדדו בשלישייה עד שהגיע הסאטיר גרובר אנדרווד ולקח אותם למחנה החצויים. במהלך הדרך תקפו אותם מפלצות רבות. כאשר הם הגיעו למחנה החצויים המפלצות השיגו אותם. תאליה ידעה שאי אפשר להציל אותה בלי לאבד את חבריה, לכן היא אמרה לאחרים להמשיך בלעדיה ושהיא תעכב את המפלצות. לבסוף היא כמעט מתה. כמה רגעים לפני מותה אביה (זאוס) הפך אותה לעץ אורן, שמאז שמר על גבולות המחנה בקסם.
בזמן סיורו של פרסי במחנה בפעם הראשונה, מציינת אנבת' כי רוחה של תאליה חיזקה את גבולות המחנה ועזרה לשמור עליו.
ביוגרפיה > שנותיה כעץ

תאליה חייתה מעין חיים מושהים כעץ אורן במשך שבע שנים. בספר "פרסי ג'קסון וים המפלצות" העץ הורעל בידי חברה לשעבר, לוק קסטלאן, שעשה זאת על מנת להחליש את הגנות מחנה החצויים. על מנת לרפא את העץ, נשלחה קבוצת חצויים למסע חיפושים בעקבות גיזת הזהב - שלפי האגדה, מסוגלת לרפא כל דבר.
המסע הוכתר בהצלחה, והחצויים הביאו את גיזת הזהב למחנה, שם הניחו אותה על העץ, והיא רפאה אותו מהרעל. אך להפתעת יושבי המחנה, קסם הגיזה הפריד גם בין העץ ותאליה, שחזרה לגופה האנושי (במשך שנותיה כעץ, התבגרותה הייתה איטית, ולכן, במקום להיות בת שמונה עשרה, היא הייתה בת חמש עשרה כשחזרה לגופה האנושי).
ביוגרפיה > נעוריה

תאליה נוטלת חלק משמעותי בספר השלישי בסדרת פרסי ג'קסון - קללת הטיטאן, אך בסיומו, היא חוששת מהנבואה הגדולה (בה נאמר שבגיל שש עשרה, צאצא לשלושת הגדולים, יציל או יחריב את האולימפוס). לכן, יום לפני יום הולדתה השישה עשר, בוחרת תאליה להצטרף לציידות ארטמיס, שאינן מתבגרות לעולם.
הופעה ותכונות

תאליה מתוארת כחצי "פאנקיסטית" עם שיער שחור חלק, גזור בצורה לא סימטרית ועיניים כחולות מחשמלות. היא נוהגת ללבוש מעיל עור, לשאת את מגינה "אייגיס" מוסווה כצמיד ואת חניתה בתוך תרסיס פלפל להגנה עצמית. כחלק מתפקידה בתור סגניתה של האלה ארטמיס, יש סביבה הילה כסופה והיא חובשת נזר כסוף.
בהיותה ביתו של זאוס וסגניתה של ארטמיס יש לה דומיננטיות בקרב חבריה והיא מאפילה על עוצמתו של פרסי ג'קסון. תאליה נוהגת להתרגז לעיתים קרובות והיא לא מהססת לאיים באלימות על אויבים וחברים כאחד. היא נחשבת לאחת החצויות החזקות ביותר והיא נלחמת היטב באויביה תוך שימוש בקשת, מגן "אייגיס", חנית, סכיני כסף וכוחות ברק.
לקריאה נוספת

ריק ריירדן, פרסי ג'קסון וים המפלצות, ישראל: גרף, 2008, פרסי ג'קסון והאולימפיים.
ריק ריירדן, פרסי ג'קסון וקללת הטיטאן, ישראל: גרף, 2009, פרסי ג'קסון והאולימפיים.
ריק ריירדן, פרסי ג'קסון ותקוות האולימפוס, ישראל: גרף, 2009, פרסי ג'קסון והאולימפיים.
ריק ריירדן, הגיבור האבוד, ישראל: גרף, 2011, גיבורי האולימפוס.
ריק ריירדן, דם האולימפוס, ישראל: גרף, 2014, גיבורי האולימפוס.
ריק ריירדן, קברו של הרודן, ישראל: כנרת, זמורה, דביר, 2019, גורלו של אפולו.
הערות שוליים

↑  Happy Birthday, Percy! | Rick Riordan, ‏2022-08-18 (באנגלית אמריקאית)
אנבת' צ'ייס

| --- | --- |
 סוג:  דמות ראשית
 שם ספר:  פרסי ג'קסון והאולימפיים, גיבורי האולימפוס, מגנס צ'ייס והאלים של אוסגרד
 שם סרט:  פרסי ג'קסון וגנב הברק (סרט), פרסי ג'קסון וים המפלצות (סרט)
 הופעה ראשונה:  פרסי ג'קסון וגנב הברק
 הופעה אחרונה:  פרסי ג׳קסון וזעם האלה המשולשת
 יוצרים:  ריק ריירדן 
 גילום הדמות:  אלכסנדרה דדריו (סרט) קריסטין סטוקס (מחזמר) ליאה ג'פריס (סדרת טלוויזיה)
 מידע
 כינויים:  חכמולוגית (קלאריס לה רו, פרסי ג'קסון), הגברת הנסיכה (קלאריס לה רו), בת החכמה
 גיל:  12 (תחילת הסדרה) 18 (גורלו של אפולו)
 תאריך לידה:  12 ביולי 1993
 גזע:  אלה למחצה
 מין:  נקבה
 מומחיות:  לחימה בפגיון ובחרב, אמנויות לחימה, אסטרטגית
 כוחות:  גאונות, חוכמה ויכולות אסטרטגיות מחוזקות
 כלי נשק:  פגיון, חרב (החל מבית האדס)
 חברה בקבוצה:  מחנה החצויים
 אזרחות:  ארצות הברית 
 דמויות קשורות
 משפחה:  אתנה (אם) פרדריק צ'ייס (אב) גברת צ'ייס (אם חורגת) דיידלוס (אח למחצה מצד אם) מלקולם פייס (אח למחצה מצד אם) בובי צ'ייס (אח למחצה מצד אב) מתיו צ'ייס (אח למחצה מצד אב) רנדולף צ'ייס (דוד) נטלי צ'ייס (דודה) מגנס צ'ייס (בן דודה) פריי (דוד) פרסי ג'קסון (בן זוג)  סאלי ג'קסון (חמות)
 חברים:  פרסי ג'קסון (בן זוג), פרנק ז'אנג, הייזל לבסק, תאליה גרייס, גרובר אנדרווד, קלאריס לה רו, סילנה בוריגרד (מתה), צ'ארלס בקנדורף (מת), לוק קסטלאן (מת), קונור וטראוויס שוד, ג'ייסון גרייס (מת), ליאו ואלדז, ריינה אווילה רמירס-אריאנו, פייפר מקלין ניקו די אנג'לו גליסון הדג' קסטור ופולוקס
 
אנבת' צ'ייס (באנגלית: Annabeth Chase) היא דמות בדיונית מסדרת ספרי "פרסי ג'קסון והאולימפיים" המבוססת על המיתולוגיה היוונית, וכן בכמה מסדרות ההמשך ("גיבורי האולימפוס", "מגנס צ'ייס והאלים של אוסגרד", "גורלו של אפולו", וכמה סיפורים קצרים נוספים). אנבת' היא בתה של האלה אתנה והחל מסוף הספר החמישי היא גם בת זוגו של הדמות הראשית, פרסי ג'קסון. פרסי ואנבת' ידועים גם בשמם בקרב המעריצים כ-פרסבת' (Percabeth). היא פוגשת את פרסי בספר הראשון כאשר טיפלה בו, וכעבור כמה שנים הם מתאהבים.
ביוגרפיה בדיונית > ראשית חייה

אנבת' צ'ייס היא חצויה (חצי אלה חצי אדם) שנולדה בצורה מחשבתית באמצעות הקשר שבין אלת החכמה אתנה לדוקטור פרדריק צ'ייס (כמו כל ילדי אתנה לפי הספרים). אנבת' הופיעה על מפתן ביתו של פרדריק, והוא גידל אותה. כשהייתה קטנה התחתן פרדריק עם אישה אסייתית ששמה לא ידוע ונולדו להם תאומים. אימה החורגת של אנבת' לא התנהגה יפה אליה, והקפידה להרחיק אותה מבניה (אנבת' נולדה ב-12 ביולי) במאמר שפורסם על ידי ריק ריירדן ב-18 באוגוסט 2022, נכתב כי לאף אחת מהדמויות אין שנת לידה קבועה.
בגיל שבע ברחה אנבת' מביתה ופגשה שני נערים ששמותיהם הם לוק קסטלאן בן הרמס ותאליה גרייס בת זאוס שבמשך זמן מה הסתובבו וצדו מפלצות, כאשר ברחו גם הם מהוריהם. איתם היא מגלה את תרבות המיתולוגיה היוונית שהשתלבה באמריקה.
בסופו של דבר הסאטיר גרובר אנדרווד נשלח להביא אותם למחנה החצויים, מקום בו יוכלו להתאמן כמו חצויים אחרים. כשהיו בברוקלין בדרך למחנה קיקלופ חטף וכמעט הרג את כל הרביעייה, ואנבת' הצליחה להציל אותם. אומנם הקיקלופ לא הצליח להרוג אותם, אבל הוא עיכב אותם עד שבאזור צפון לונג איילנד סמוך למחנה תקפו אותם מפלצות שהיו הורגות אותם, אלמלא תאליה אשר הקריבה את עצמה למען חבריה. זאוס אביה ריחם עליה ובעודה גוססת הפך אותה לעץ אורן שחיזק את ההגנות הקסומות של המחנה.
אנבת' היא המדריכה הראשית בביתן אתנה. המדריך צריך להיות בדרך כלל הכי ותיק במחנה, הכי מבוגר, או שיצא להכי הרבה מסעות חיפושים. אנבת׳ מדריכה בזכות הסעיף הראשון. אחיה למחצה מלקולם פייס משמש כסגן שלה עד שהיא ופרסי עוברים לרומא החדשה והוא מתמנה למדריך במקומה.
ביוגרפיה בדיונית > מגנס צ'ייס והאלים של אוסגארד

אנבת' ממלאת תפקיד שולי בסדרה זו, הכולל בספר הראשון: מפגש קצר בינה לבין בן דודה, מגנס צ'ייס, הדמות הראשית בסדרה זו, חצוי מהאלים הנורדיים, לאחר שלא נפגשו כמעט עשור, ומשלימים פערים.
בספר השני בסדרה (פטיש הרעם) אנבת' אומרת שהיא חושבת שהגיע הזמן שמגנס יפגוש את חברה פרסי. בתחילת הספר השלישי, אנבת' מביאה את פרסי לבוסטון ומפגישה בינו לבין מגנס, שאותו פרסי מאמן איך ליפול למים ולא להיפצע.
ביוגרפיה בדיונית > גורלו של אפולו

אנבת' לא מופיעה בספרים הראשונים אבל מופיעה בספר האחרון. פרסי ג'קסון מופיע בספר הראשון, והוא מספר לאפולו, שהשתוקק כל כך לפגוש את חצויי הנבואה הגדולה השנייה, שאנבת' בונה מחדש את האולימפוס. מזה ניתן להסיק כי החיפוש אחר פרסי והמלחמה בענקים עכבו את בניית האולימפוס מחדש. פרסי מספר לאפולו שאנבת' נמצאת בבוסטון (אצל מגנס צ'ייס) והיא עסוקה בעניינים משפחתיים לכמה שבועות.
נשק

כאשר הסתובבה בגיל שבע עם לוק ותאליה, לוק נותן לאנבת' פגיון ארד כנשק וכסמל לכך שהם חברים והוא לא יבגוד בה לעולם. בספר הראשון הוא מפר זאת כאשר הוא חובר לקרונוס והפגיון הופך למקולל, ולוק משתמש בו כדי להתאבד ולהציל את העולם מקרונוס. הפגיון אבד כאשר אנבת' נפלה לטרטרוס. בטרטרוס היא מקבלת פגיון עשוי עצם דרקון לידי מהענק הטוב (גיגאנט) דמסן.
כמו כן יש לה את כובע ההיעלמות עם סמל היאנקיז שקיבלה מאימה לכבוד יום הולדתה ה-12. הכובע הפסיק לעבוד לאחר שאתנה התכחשה לאנבת' כבתה, אך בסדרה שלא תורגמה לעברית הוא חוזר לעבוד. אנבת' מתוארת כלוחמת טובה במספר כלי נשק.
בסרטים

בסרטים אנבת' צ'ייס מגולמת בידי אלכסנדרה דדריו, המבוגרת בכמה שנים מהגיל שבו אנבת' אמורה להיות בספר הראשון, למרות הזעם של המעריצים. בסרטים הפכו את הדמויות למבוגרים יותר (גיל 16-17). אלכסנדרה דדריו היא בעלת שיער כהה וחלק ועיניים כחולות, לא כמו התיאור של אנבת' בספרים, שהוא שיער בלונדיני מתולתל ועיניים אפורות. אנבת' בסרט הראשון מתוארת יותר כבת של ארס, אגרסיבית ומתוארת כלוחמת בלתי מנוצחת, בניגוד לאנבת' בספרים שיותר ידועה מחוכמתה והאסטרטגיות שלה.
משפחה > אתנה

אמה של אנבת' היא אתנה, אלת החוכמה ואסטרטגיות קרב. אתנה הכירה את פרדריק צ'ייס ושמה את ביתם אנבת' על מפתן ביתו של פרדריק. לאחר שנפרדו, אתנה ליוותה את אנבת' למחנה החצויים כאשר ברחה מביתה. היחסים בין שתיהן מורכבים, מעומעמים ומסובכים. את כובע ההיעלמות שלה היא קיבלה ממנה. מצד אתנה, אנבת' היא חצי אחות של הגאון דיידלוס. כבתה של אתנה, לאנבת' יש חשיבה מפותחת ואסטרטגית. בספר אות אתנה מסופר שאנבת' רבה עם אמה, וכתוצאה מכך כובע ההיעלמות הפסיק לפעול. השתיים חזרו ליחסים טובים לאחר שאנבת' מצאה את אתנה פרתנוס ושלחה אותו לגבעת החצויים עם הפריאטור הרומית, ריינה, בכך ריינה החזירה את אתנה פרתנוס שהרומאים גנבו, כדי להחזיר את השלום בין שני המחנות.
משפחה > משפחת צ'ייס

אביה של אנבת' הוא דוקטור פרדריק צ'ייס, שמלמד היסטוריה אמריקאית. פעם היה בן זוגה של אתנה והם הולידו את אנבת'. לאחר שנפרד מאתנה פרדריק מתחתן עם אישה אחרת ולזוג נולדים התאומים בובי ומתיו. אמה החורגת של אנבת' לא אהבה אותה והתאכזרה אליה. בגיל שבע, אנבת' ברחה מהבית ומצאה את לוק ותאליה והצטרפה אליהם. דודתה של אנבת' היא נטלי צ'ייס שהייתה בת זוגו של פריי, אל נורדי, ונולד להם בן מגנס צ'ייס. דודה הוא פרופסור רנדולף צ'ייס, שאשתו ושתי בנותיו מתו כאשר רנדולף ניסה להחזיר את להב הקיץ מקרקעית הנהר וספינתם היטלטלה בשל הגלים החזקים. מאז רנדולף משרת את לוקי - אל הרשע הנורדי, בתקווה שיצליח להחזיר את אשתו ובנותיו מן המתים אך בסופו של דבר מת בסוף הספר השני.
פרסי ג׳קסון
בן זוגה של אנבת׳, אנבת׳ חשה אליו רגשות כבר בספר השלישי - "קללת הטיטאן". בספר הרביעי - "הקרב על המבוך" - פרסי פוגש את רייצ׳ל, בת תמותה הרואה דרך הערפול. אנבת׳ כועסת כשהיא רואה את פרסי ורייצ׳ל ביחד (למרות שבשום שלב לא ברור שהם בני זוג), אך לבסוף רייצ׳ל אומרת לפרסי שהם לא נועדו זה לזה. בסוף הספר החמישי אנבת׳ מתוודה על רגשותיה לפרסי והיא מנשקת את פרסי. אנבת' אינה היחידה שהתאהבה בפרסי - גם ניקו די אנג׳לו, ריינה וקליפסו, התאהבו בו, אך בכל פעם מחדש בחר פרסי באנבת׳.
מראה

היא נראתה בערך בת גילי, גבוהה ממני אולי בשני סנטימטר והרבה יותר אתלטית. עם השיזוף העמוק שלה והשיער הבלונדיני המתולתל, היא תאמה כמעט בדיוק לסטריאוטיפ של בת קליפורניה טיפוסית, לולא העיניים שלה, שהרסו את התמונה. עינייה היו אפורות מדהימות, כמו ענני סערה.
אנבת' מתוארת כבעלת שיער בלונדיני מתולתל ושיזוף עמוק בעור. שתי עיניה אפורות, כנראה בגלל אמה, אתנה, שתוארה כאפורת עין. אבל בסרט  פרסי ג'קסון וגנב הברק יש לה שיער חום ועיניים כחולות, ובסרט פרסי ג'קסון וים המפלצות יש לה שיער בלונדיני ועיניים כחולות.
הערות שוליים

↑  https://rickriordan.com/2022/08/happy-birthday-percy/ אנבת' בת 17 בהנחה שעבר כבר יום ההולדת שלה, כך שלמעשה היא גדולה מפרסי בחודש וקצת.
ויליאם (וילי)

| --- | --- |
אין תמונה חופשית
 לידה:  10 באפריל 1912
 פטירה:  1 בדצמבר 1976 (בגיל 64)
 קישורים חיצוניים
 יד ושם:  ויליאם פישר
 
ויליאם (וילי) פישר (באנגלית: William (Willy) Fisher‏; 10 באפריל 1912 – 1 בדצמבר 1976) הוא חסיד אומות העולם שהציל את חייה של נערה יהודייה בתקופת השואה.